Nødlog

En nødlog er en strimmel papir (eller en blok eller en bog) som en besøgende geocacher (ikke cacheejeren selv) lægger i en geocache fordi der ellers ikke er mulighed for at logge et besøg. De typiske grunde til at lægge en nødlog er:


 * Logbogen var så fuld at der ikke var noget sted hvor geocacheren kunne skrive.
 * Der var ingen logbog i selve cachen, muligvis fordi cachen er blevet mugglet.
 * Logbogen var ødelagt (typisk af vand), så man ikke kunne skrive på den.

Det er almindelig sædvane at betragte en nødlog som tilstrækkelig til at opfylde kravet om at have skrevet i loggen, så man efterfølgende er berettiget til at logge cachen som fundet. Det er klart at det er god tone at skrive i logningen på geocaching.com at man har lagt en nødlog, og det er som regel også rimeligt at skrive en needs maintenance-logning, så man ikke bare nøjes med en found it.